41.   הפחתת מזונות
בבית-המשפט לענייני משפחה

ב_________                                                                                                     תמ"ש_________
בעניין:

_____________ ת"ז _____________




על-ידי בא-כוחו עורך-דין _____________



מרח' ____________ עיר ___________



טל' ____________ פקס' ___________
"התובע"




נ ג ד




1. _________ ת"ז _________ (קטינה)




2. _________ ת"ז _________ (קטינה)




על-ידי אימם אפוטרופסותם הטבעית




הגב' __________  ת"ז ____________



מרח' ___________ עיר ___________



טל' ___________ פקס' ___________
"הנתבעות"

מהות התביעה: הפחתת מזונות.

פרשת התביעה

מבוא:

1. 
התובע ואם הנתבעות (להלן: "__________") נישאו זל"ז כדמוי ביום _________ ומנישואים אלו נולד להם הילדות הקטינות - הן הנתבעות בתביעה זו. הבת ___________ ילידת __________ כבת __________ כיום והבת __________ ילידת __________ כבת __________ כיום.

2.
לאור משבר שפרץ בין התובע ל_________ התגרשו הם זמ"ז בגט פיטורין ב_________, וזאת לאחר שחתמו ביניהם על הסכם גירושין.

3.
הסכם הגירושין נחתם, בין התובע ל__________, ביום __________ והוא אף קיבל תוקף של פסק-דין בפני בית-המשפט הנכבד.


מצ"ב הסכם הגירושין ומסומן כנספח "א" כחלק בלתי-נפרד מכתב תביעה זה (להלן: "ההסכם").

נספח "א"

4. 
בסעיף ______ להסכם הוסכם בין הצדדים כדלקמן:



"סכום המזונות הכולל דמי מדור והוצאות מדור לבנות יקבע על-ידי בית-המשפט לענייני משפחה."

5. 
בעקבות ההסכמה הנ"ל נתן כב' בית-המשפט לענייני משפחה ב______ פסק-דין ביום ______.


מצ"ב עותק פסק-הדין ומסומן "ב" כחלק בלתי-נפרד מכתב תביעה זה?

נספח "ב"

6.
בסעיף ______ של פסק-הדין, אשר הינו החלק האופרטיבי שבו, נקבע כדלקמן:


"לאור, האמור, נפסק כדלקמן:


א.
הנתבע ישלם לידי התובעת, ובכל ____ בחודש, בעבור אותו חודש ולמפרע, והחל מיום ______ את הסך של _______ לחודש, כדמי מזונות עבור הקטינות לרבות, החלק היחסי בהוצאות המדור.

ב.
עד ליום _______ יעמוד על כנו סכום המזונות הזמניים ששולמו על-ידי האב.

ג.
בנוסף ישלם האב לידי האם, את הסך של ______ ש"ח לחודש, בעבור המעון של הבת _____, וזאת עד ליום ______, וגם זאת בכל_______ בחודש, סכום זה ישולם מיום הגשת התביעה, בקיזוז הסכום ששולם על-ידי האב, אם שולם, בהתאם להחלטת הצדדים במסגרת פסיקת המזונות הזמניים שנקבע בהסכם שאושר ביום________ (סכום זה עד המועד שנקבע, ישמש גם כדמי טיפול).

ד.
סכום המזונות שנפסק ישולם עד הגיע הקטינות לגיל 18 (או תום לימודיהן התיכוניים, המאוחר מבין השניים), אשר באותו מועד יפחת סכום המזונות ב______, ויעמוד על ______ מערכו באותו מועד, עד תום שרות החובה של הבת ______ בצה"ל.

ה.
דמי המזונות יהיו צמודים למדד המחירים לצרכן, ויעודכנו אחת ל_______ חודשים, ללא הפרשים למפרע.

ו.
קצבת הילדים מטעם המוסד לביטוח לאומי, תשולם לידי האם, בנוסף לדמי המזונות.

ז.
סכום שלא ישולם במועד ישא הפרשי הצמדה וריבית כחוק.

ח.
האב והאם יישאו בחלקים שווים בהוצאות הרפואיות החריגות של הקטינות שאינן מכוסות על-ידי הביטוח הרפואי, ובכפוף להצגת אישור רופא, על נחיצות הטיפול, פרט למקרים דחופים, דין הוצאות אלה כדין מזונות."
7.
כאמור, דמי המזונות אותם אמור לשלם התובע לנתבעות כאמור בפסק-הדין הינו בשיעור של _______ ש"ח לחודש.

8.
התובע, במצבו כיום, איננו מסוגל ואיננו יכול לשאת בתשלום דמי המזונות והינו עותר בתביעה זו לכב' בית-המשפט הנכבד על-מנת להפחיתן באופן דרסטי, הכל לנוכח שינוי נסיבות מהותי וקיצוני, אותו עבר ועובר התובע מאז מתן פסק-הדין ועד למועד הגשת תובענה זו.
המצב העובדתי במועד מתן פסק-הדין:

9.
על-מנת לעמוד על טיבן של העובדות המהוות שינוי הנסיבות המהותי אותו עבר התובע מאז מתן פסק-הדין ועד למועד הגשת תובענה, נסקור תחילה את מצבו של התובע ו_______ מן הפן העובדתי במועד מתן פסק-הדין וכעולה ממנו, הכל כאמור כדלקמן:

א.
התובע היה אז רק אב לשתי ילדות קטנות, הן הנתבעות.

ב.
במועד מתן פסק-הדין _______ לא עבדה, הגם שהצהירה כי הינה מחפשת עבודה ובית-המשפט חזר על עובדה זו מספר פעמים. ראה בפסק-הדין: סעיפים  _________סיפא.

ג.
התובע עבד כעצמאי ושכרו נקבע כעומד על סך של _______ ש"ח לחודש לצורך פסיקת המזונות (הגם שעל-פי הצהרתו לרשויות עמד שכרו על סך ______ ש"ח, _______ ש"ח פחות מקביעת בית-המשפט).

ד.
בפסיקת המזונות לקח בית-המשפט והתחשב בצהרון ובדמי הטיפול להם היתה זכאית ________ לנוכח גיל הבנות אז ומצבן.

10.
העובדות הנ"ל הן אלה שהשפיעו באופן מהותי על פסיקת דמי המזונות שהושתו על התובע כאמור בפסק-הדין.

המצב העובדתי נכון להיום - שינוי נסיבות מהותי:

11.
מאז פסיקת דמי המזונות כאמור בפסק-הדין, חל שינוי נסיבות מהותי בחייו של התובע, מחד, והן אצל _______, מאידך, המצדיק את הפחתת דמי המזונות המשולמים לידי _________ עבור הנתבעות באופן מהותי. 

ואלו הן הנסיבות בקצירת האומר:


מצבו של התובע:


א.
החל משנת ________ חי התובע ביחד עם הגב' ________ (להלן: "________") תחת קורת גג והינם מנהלים משק בית משותף לכל דבר ועניין. _______ הינה גרושה ולה ילד בשם ________ מנישואיה הקודמים אשר הינו כיום כבן _________ והמתגורר ביחד עמם בדירה. 

ב.
מחייהם המשותפים של התובע ו_________ נולד להם לפני כ________ בן משותף - ________ שמו, אשר הינו פרי אהבה של התובע עם _________. 


מצ"ב צילום תעודת הזיהוי של התובע בו רשום הקטין ומסומנת "ג" כחלק בלתי-נפרד מכתב תביעה זה.

נספח "ג"


ג.
התובע, בשל קשיים כלכליים אליהם נקלע עסקו וחובות רבים אותם צבר, נאלץ לסגור את עסקו ואת תיקו כעצמאי ברשויות והחל לעבוד כשכיר. לתובע, בגין סגירת העסק כעצמאי, עד היום חובות כבדים לרשויות המס, כאמור, באישור רואי-החשבון של התובע ודרישות התשלום המצ"ב ומסומנים "ד" בהתאמה כחלק בלתי-נפרד מכתב תביעה זה.
נספח "ד"


כן מצ"ב דף חשבון המתייחס לחשבון העסקי של התובע נכון ליום ________, ובו יתרת חובה של כ________ ש"ח חוב שאין התובע מסוגל לסגור ומסומן "ד1" כחלק בלתי-נפרד מכתב תביעה זה.

נספח "ד1"

ד.
החל מ_________ החל התובע לעבוד כשכיר ב_________ ב_________ ושכרו הממוצע לחודש היה בשיעור של כ_________ ש"ח, כאמור בתלושי השכר של התובע המצ"ב ומסומנים "ה" כחלק בלתי-נפרד מכתב תביעה זה.

נספח "ה"

ה.
לצערו של התובע, לאור שינויים ארגוניים, אשר נערכו ב_________, פוטר התובע ממקום עבודתו זה ביום _________.


מצ"ב ההודעה על סיום העבודה ומסומנת "ו" כחלק בלתי-נפרד מכתב תביעה זה. 
נספח "ו"

ו.
למזלו של התובע הצליח הוא למצוא מקום עבודה חדש _________. ברם, שכרו במקום זה הינו בשיעור של _________ ש"ח נטו לחודש בלבד. ירידה דרסטית בהכנסות התובע של כ_________ ש"ח בממוצע לחודש.


תלושי שכרו של התובע לחודש _________ מצ"ב ומסומן "ז" כחלק בלתי-נפרד מכתב תביעה זה.

נספח "ז"


ויוער, כי התובע ניסה, אף בעזרתה של _____________ למצוא מקום עבודה אחר עם הכנסה דומה לזו שקיבל ב_________, אך ללא תוצאות, לאכזבתו הרבה.


ז.
הירידה ההדרגתית בשכרו של התובע הביאה את התובע לכדי מצוקה כלכלית של ממש ואשר בעקבותיה אין הוא יכול לשלם ל___________ את מלוא המזונות המגיעים לה על-פי פסק-הדין, כך ש__________ נאלצה לנקוט נגדו בהלכי הוצאה לפועל לצורך גביית ההפרשים שנוצרו לתובע למזונות הנתבעות.


מצ"ב בקשת _________ ללשכת ההוצאה לפועל ומסומנת "ח" כחלק בלתי-נפרד מכתב תביעה זה.
נספח "ח"


ח.
מתחילת החיים המשותפים של התובע עם __________ גרו הם בדירה השייכת לסבתא של _________ ואשר בגינה לא שילמו הם דמי שכירות דבר שהקל מאוד על התובע בכל הקשור לחיוביו הכספיים לנתבעות כדמי מזונות, מחד, ולרשויות ולבנקים, מאידך. דהיינו, כתוצאה ממצב זה והחיסכון בדמי השכירות יכול היה התובע לעמוד בחיובי המזונות כלפי בנותיו הנתבעות.

ט.
לנוכח נחיצות הדירה על-ידי סבתה של ___________ נאלצו הם לעזוב את הדירה. בשיקוליהם הכלכליים אם לשלם דמי שכירות או לשלם תשלומי משכנתה החליטו התובע ו__________ כי כלכלית עדיף שירכשו דירה וישלמו תשלומי משכנתה בגינה, שכן דמי השכירות ותשלומי המשכנתה כמעט והיו שווים בשיעורם, וכך אכן עשו. ביום ________ רכשו הם דירה לא יקרה במיוחד, בשווי של _______$ ואשר בגינה נטלו הם משכנתה בשיעור של _________$, כאמור, ובגין החזריה משלמים הם סך של _________ ש"ח לחודש.


מצ"ב חוזה הרכישה של הדירה ומסומן "ט" כחלק בלתי-נפרד מכתב תביעה זה.

נספח "ט"

כן מצ"ב צילום השיק אותו קיבלו התובע ו________ מהבנק נותן המשכנתה ומסומן "י" כחלק בלתי-נפרד מכתב תביעה זה.

נספח "י"


י.
התשלום הראשון עבור הדירה ניתן מחשבון הבנק של התובע בבנק _______, סכום זה היה חלקו של התובע ממכירת ביתו המשותף עם _________ ב_________.


מצ"ב צילום השיק ומסומן "יא" כחלק בלתי-נפרד מכתב תביעה זה.

נספח "יא"

סכום נוסף, בשיעור של כ__________$ נלקח מחשבונה של _________, וזאת מכספים אותם העבירו הוריה של _________ כהלוואה לחשבונה ואשר עליהם להשיב להוריה של _________ בעתיד. 


בנוסף לכך _______ נאלצה לקחת הלוואה בסך ________ ש"ח, כשההחזר החודשי בגינה הינו ________ ש"ח.


יא.
לצורך רכישת הדירה נאלץ התובע לפדות פוליסת חיים שהיתה על-שמו בחברת ________ ואשר הניבה לו סך של כ_________ ש"ח בלבד.


מצ"ב אישור חברת _________ על פדיון הפוליסה, כאמור, ומסומן "יב" כחלק בלתי-נפרד מכתב תביעה זה.

נספח "יב"

יב.
התובע השקיע וגרד כל סכום אשר היה ברשותו למען קורת גג.

יג.
לתובע ול__________ הוצאות כבדות ביותר כאמור וכמפורט להלן. לנוכח המצב הקשה אליו הגיעו נאלץ התובע ליטול הלוואה בשיעור של _________ ש"ח ואשר החזריה בשיעור של _________ ש"ח לחודש.


מצ"ב לוח הסילוקין של ההלוואה ומסומן "יג" כחלק בלתי-נפרד מכתב תביעה זה.

נספח "יג"


יד.
לנוכח מצוקתו הכלכלית של התובע כיום וכאמור לעיל אין ביכולתו לשלם את תשלום מס הרכישה בגין רכישת הדירה ונתקבל בעניין זה מהרשויות דרישה לתשלום מס - התראה מכוח סעיף 4 ו-5 לפקודת המיסים (גביה).


מצ"ב הדרישה ומסומנת "יד" כחלק בלתי-נפרד מכתב תביעה זה.

נספח "יד"


מצבה של             :


עובר להגשת תביעה זו, היו ונעשו נסיונות על-ידי התובע, לדבר על ליבה של _________ ולהגיע עמו להסכמה בדבר הפחתת דמי המזונות ללא כל צורך בפניה לבית-המשפט ונקיטת הליך משפטי כזה או אחר, אולם _______ סירבה לכך.


טו.
מיד עם מתן פסק-הדין חזרה ________ לעבוד והינה עובדת כיום כ_________ ב_________, והינה משתכרת, למיטב ידיעת התובע, סך של כ_________ ש"ח נטו לחודש.

טז.
_________ רכשה בית פרטי בסמוך לבית הוריה ובסיוע הוריה בשווי של כ_________$.

יז.
ל_________ רכב.

יח.
_________ חיה חיי מותרות הבאות לידי ביטוי בין הייתר בנסיעותיה הרבות לחו"ל ויציאה לסופי שבוע למכביר.

יט.
ל_________ זכויות במקרקעין - חנות המצויה ברח' _________ ב_________.

הכנסותיו של התובע ו_________:

12.
התובע הינו שכיר כיום במקום עבודה חדש ומשכורתו הינה בשיעור של __________ ש"ח לחודש כאמור בנספח "ז" לכתב תביעה זה, ואין בה כדי לכסות את התחייבויותיו השוטפות לביתו כיום. לאחר ניכוי מזונות הנתבעות כפי שהן אמורות להיות משולמות היום עומדת לתובע הכנסה פנויה ליתר חובותיו וצרכיו בשיעור של כ_______ ש"ח בלבד.

13.
לא ייתכן שהנתבע, אשר כיום מחוייב במזונותיו של בנו הקטין שנולד לו מיחסיו עם ___________, יכלכל את עצמו, את ילדו החדש ויחזיר חובותיו מסך פנוי של _________ ש"ח לחודש. 


לולא עזרתה של _________ ותמיכת הוריה בהם לא יכול התובע לשרוד כיום כלל ועיקר. 


_________ משתכרת מעבודתה כ________ ב________, שכר אשר ידוע לכל מן הנמוכים בשוק. ובנוסף זכאית היא לקבל מאת גרושה עבור בנה סך של ________ ש"ח לחודש. ברם, לצערה של _______ גם גרושה מצוי במצב כלכלי קשה ואין הוא משלם את מזונות ילדם המשותף במלואם ואף פעמים כלל אינו משלמם. 


מצ"ב תלושי השכר של _________ ומסומנים "טו" כחלק בלתי-נפרד מכתב תביעה זה.

נספח "טו"


סה"כ ההכנסות העומדות ל________ ול________ כיום ממקורות הכנסותיהם עומדים על סך של _______ ש"ח כולל דמי המזונות אותן אמורה _________ לקבל עבור בנה _________ מנישואין קודמים.

14.
על-פי הפסיקה, שינוי הנסיבות צריך להיקבע על יסוד ההשוואה בין מצב הדברים שהתובע טוען שהוא מצוי בו בעת הגשת תובענה זו להפחתת מזונות, לבין מצב הדברים אשר היה בעת מתן פסק-דין להסכם אותו הוא מבקש לשנות.

15.
אין ספק שכל האמור עד כה בכתב התביעה מצביע על כך שמצב הדברים מבחינת התובע השתנה באופן מהותי וקיצוני עד כדי כך שהתובע איננו יכול לעמוד כיום בתשלום המזונות המשולמים כיום על ידו בגין הנתבעות. ברם, ההלכה הפסוקה היא שפסק-דין למזונות לעולם איננו סופי והוא נתון לשינוי לכאן ולכאן עם שינוי נסיבות מהותי, בין הייתר מן הסוג המפורטים בכתב תביעה זה.

הוצאותיו החודשיות של התובע:

16.
אורח-חייו של התובע הוא צנוע ביותר. ברם, ועל-אף הכל לו הוצאות חודשיות כבדות מלבד ההוצאות בגין ילדו _________ מחייו המשותפים עם _________ כדלקמן:

הוצאות דיור:


א.
ארנונה
_________
ש"ח;


ב.
מים
_________
ש"ח;

ג.
חשמל
_________
ש"ח;

ד.
גז
_________
ש"ח;

ה.
טלפון
_________
ש"ח;

ו.
כבלים
_________
ש"ח;

ז.
ועד בית
_________
ש"ח;

ח.
ביטוח דירה
_________
ש"ח.

סה"כ הוצאות דיור לחודש
_________
ש"ח.

הוצאות רכב:


לתובע מכונית משלו ול____________ מכונית משלה עוד בטרם ההכרות ביניהם, וכל אחד זקוק לרכבו לצורך ניידות למקום העבודה.


א.
דלק X 2
_________
ש"ח;


ב.
ביטוח X 2
_________
ש"ח;

ג.
אגרות X 2
_________
ש"ח.

סה"כ הוצאות רכב לחודש
_________
ש"ח.

הוצאות חינוך לילדים:


א.
פעוטון ל_________
_________
ש"ח;


ב.
חוג "תנועת צופים" ל_________
_________
ש"ח;

ג.
בית-ספר ל_________
_________
ש"ח.

סה"כ הוצאות בית-ספר
_________
ש"ח.

הוצאות בריאות:


א.
קופת-חולים _________
_________
ש"ח;


ב.
קופת-חולים _________
_________
ש"ח.

סה"כ הוצאות בריאות
_________
ש"ח.

הוצאות פיננסיות והחזר חובות:


א.
משכנתה
_________
ש"ח;


ב.
החזר הלוואה _________
_________
ש"ח;

ג.
החזר הלוואה _________
_________
ש"ח;

ד.
מזונות לנתבעות
_________
ש"ח.

סה"כ הוצאות פיננסיות והחזר חובות
_________
ש"ח.


סה"כ הוצאות קבועות לא כולל כלכלה, ביגוד והנעלה לתובע ול________ הינם בשיעור של _________ ש"ח לחודש.

הוצאות כלכלה ביגוד והנעלה:


א.
מזון על מרכיביו
_________
ש"ח;


ב.
ביגוד
_________
ש"ח;

ג.
הנעלה
_________
ש"ח.

סה"כ עבור הנ"ל סך של
_________
ש"ח.


סה"כ כלל הוצאותיהם החודשיות של התובע ו_________ עולים לכדי סך של _________ ש"ח לחודש.


מצ"ב אסמכתאות ומסומנות כנספח "טז" כחלק בלתי-נפרד מכתב תביעה זה.

נספח "טז"


פועל יוצא של האמור לעיל הינו כי הוצאותיו החודשיות של התובע הינן מעבר להשתכרותו בפועל. מצב אשר מצריך את התובע לצמצם את הוצאותיו, מחד, ולהלוות כספים מחברים וקרובי משפחה, מאידך, על-מנת לשרוד, ומצב זה הוא בלתי-נסבל ועל בית-המשפט להיעתר לתביעת התובע כאמור.


אין פלא, איפוא, כי התובע נזקק מידי כמה חודשים להלוואות לכיסוי יתרות החובה שלו, שכן הוצאותיו גדולות מהכנסותיו בשיעור של כ_________ ש"ח כל חודש. מצב זה אינו יכול להימשך ובית-המשפט יתבקש לסייע בכך המסגרת הידוק החגורה של משפחת _________ ו_________.

17.
אין כל ספק כי קיים שינוי נסיבות מהותי במצבו של התובע, מחד, ושיפור מצבה של ________, מאידך, המצדיק הפחתת סכום המזונות באופן משמעותי.

18.
לבית-המשפט הנכבד הסמכות העניינית והמקומית לדון בתביעה לאור טיבה, תיק משפחה המנוהל בבית-משפט זה בין היתר.

19.
לפיכך מתבקש כב' בית-המשפט לזמן הנתבעות באמצעות אימן ולהורות כי סכום המזונות בגין כל אחת מהן יופחת ויעמוד לכל היותר על סך של ___________ ש"ח לחודש, בגין כל צרכיהן והוצאותיהן מכל מי וסוג שהוא כולל הוצאות אחזקת המדור, וכן ליתן כל הוראה נוספת בעניין כפי שייראה לבית-המשפט הנכבד.

כן יתבקש כב' בית-המשפט לפסוק לתובע את הוצאותיו ושכר-טרחת עורך-דינו.






_________________




__________, עורך-דין






בא-כוח התובע

